"Setswana Puo ya gae HL/P2 11 DBE/Ngwanaitseele 2021 NSC KAROLO YA B: PADI/DITLHANGWA TSA SETSO Ditshwaelo ka kakaretso:  Go boditswe potso ya TLHAMO le DIPOTSO TSE DIKHUTSHWANE go tswa mo pading kgotsa ditlhangweng tsa setso tse di tlhaotsweng monongwaga.  Batlhatlhojwa ba tshwanetse go araba potso e le NNGWE go tswa mo pading kgotsa ditlhangweng tsa setso tse ba di ithutileng.  Fa motlhatlhojwa a itlhophetse go araba potso ya tlhamo mo KAROLONG YA B, o tshwanetse go araba dipotso tse dikhutshwane mo KAROLONG YA C.  Fa motlhatlhojwa a itlhophetse go araba dipotso tse dikhutshwane mo KAROLONG YA B, o tshwanetse go araba potso ya tlhamo mo KAROLONG YA C. PADI Araba potso e le NNGWE go tswa mo pading e o e buisitseng. POTSO 6: POTSO YA TLHAMO LEBA SEIPONE – Kabelo Kgatea Sekaseka maina otlhe a baanelwa ba padi ya Leba Seipone ka bophara, o akaretsa le difane go supa fa leina le ya boreelelong. Tshegetsa tshekatsheko e o ikaegile ka ditiragalo tsa padi. Boleele jwa tlhamo ya gago e nne mafoko a a ka nnang 400–450. [25] POTSO 7: DIPOTSO TSE DIKHUTSHWANE LEBA SEIPONE – Kabelo Kgatea Buisa nopolo e e latelang, mme o arabe dipotso. NOPOLO A Mosimane yo mongwe a mo dumedisa ka Sezulu fa yo mongwe a mo dumedisa ka Sesotho. 'Dumelang mathaka.' A rialo a tshegatshega le bona. Mosimane wa Mosotho a gogela kepesenyana mo matlhong. A botsa moeka gore a ga a batle ditlhako tsa sesolo. 'Ke bokae ditlhako tsa 5 gago monna?' Mosimane a mmontsha seatla sa tshwene. 'Diranta tse tlhano.' Ba omaoma ka ditlhogo le go mo tshepisa fa ba ka mo fa le borokgwe jwa ponto. Yo mongwe a bua fa a dira mo lebenkeleng, jaanong Mapotokisi a teng a sa mo duele sentle. Motswagauteng a re madinyana a bofelo goso mo go bona. Yo mogolo a tsena ka ona mo lebenkeleng morago ga gore moeka a supe ditlhako le hempe mo 10 letlhabaphefong. Yo mmotlana a sala le ena kwa ntle. E rile morago ga metsotso e ka nna masomeamabedi, a raya Motswagauteng a re, 'Ke sa ya go tlhola gore mothaka yole o diilwe ke eng, o sale fa ke a boa.' Mosimane wa kwa magaeng a sala a atlhame gona foo. A makadiwa ke go bona beng ba lebenkele ba tswala, le mororo a ise a bone mathaka ale a tswa. A botsa ka 15 Sejakonyana gore a ga ba ise ba bone mosimane yo o dirang le bona. Ba tlhalosa fa go se mosimane wa sepe yo o dirang le bona. Motswagauteng a leta foo go fitlha ba boa ba tla go bula gape. Fa a tsena mo teng, a fitlhela go na le mojako o mongwe ka kwa morago. A lemoga fa a apeetse mo phefong. 20 Kwalololo e ileditswe Phetla"